


ALOITUS
Historiassa tapahtuneet muutokset näkyvät tilastoissa. Tehtävän lähteenä käytetään Tilastokeskuksen vuosisadan vertailut- materiaalia.
Oppilaat valitsevat tai opettaja antaa heille tilastotiedot.  Pyrkimyksenä on etsiä tapahtuneelle muutokselle syitä ja seurauksia mahdollisimman monipuolisesti. Oppilaat tuottavat tilastotietojen perusteella oman perustellun tulkintansa tilastoissa näkyviin muutoksiin johtaneista tekijöistä. Työ voidaan tehdä yksin tai ryhmissä ja sen voi toteuttaa kirjoitelmana tai käsitekarttana.
Tässä tukimateriaalissa keskitytään tavoitteisiin T3 Lähteiden tulkitseminen, T4 Kronologian ymmärtäminen, T6 Syy- ja seuraussuhteiden ymmärtäminen, T7 Muutoksen ja jatkuvuuden ymmärtäminen ja T11 Historiatiedon tuottaminen. 

SADAN VUODEN TILASTOT
OHJEET OPPILAALLE
Tutustu Tilastokeskuksen Vuosisadan vertailut- materiaaliin alla olevasta linkistä.
https://www.stat.fi/tup/satavuotias-suomi/vuosisadan-vertailut.html


Vv


· Valitse tilastovertailusta joku aihe ja etsi syitä tilastotiedossa näkyville muutoksille. Minkä takia luvut ovat muuttuneet? 
· Tee löytämistäsi muutoksista tutkielma/käsitekartta, jossa kerrot mahdollisimman monipuolisesti syitä muutoksille. Pohdi myös sitä, millä tavalla löytämäsi syy on vaikuttanut tämän tilastotiedon muuttumiseen (seurauksia).
· Kirjoita muutoksiin vaikuttaneet asiat aikajärjestykseen vanhimmasta uusimpaan ja kerro ajoitus jokaiselle löytämällesi muutosta selittävälle syylle. 
· Kerro tärkeimmät syyt ensin ja vähemmän tärkeät lopuksi. 
· Etsi tietoja kirjoista ja internetistä. Kirjoita lähteet näkyviin työsi loppuun.















ARVIOINTI
Arviointi kohdistuu opettajan itse valitseman painotuksen mukaisesti seuraaviin taitoihin T3 Lähteiden tulkitseminen, T4 Kronologian ymmärtäminen, T6 Syy- ja seuraussuhteiden ymmärtäminen, T7 Muutoksen ja jatkuvuuden ymmärtäminen ja T11 Historiatiedon tuottaminen. 
	ARVIOITAVA TAITO
	ARVOSANA 5
	ARVOSANA 7
	ARVOSANA 8
	ARVOSANA 9

	T3 Lähteiden tulkitseminen
	Lähteiden merkitseminen ja tulkitseminen onnistuu ohjatusti.
	Oppilas havaitsee lähteiden luotettavuudessa eroja. Lähteet on merkitty.
	Oppilas osaa erotella enemmän ja vähemmän luotettavia lähteitä ja tulkintoja toisistaan. Lähteet on merkitty.
	Oppilas pystyy esittämään vaihtoehtoisia tulkintoja ja arvioimaan tulkintojen puutteita. Lähteet on merkitty.

	T4 Kronologian ymmärtäminen
	Oppilas osaa sijoittaa muutosten syitä oikeaan ajanjaksoon.
	Oppilas osaa sijoittaa muutosten syitä ajallisesti ja kertoa ajanjaksolle ominaisen piirteen käyttäen joitakin keskeisiä käsitteitä.
	Oppilas osaa sijoittaa muutosten syitä ajallisesti ja kertoa ajanjaksolle ominaisista piirteistä käyttäen keskeisiä sisällöllisiä käsitteitä.
	Oppilas jäsentää tapahtumien ajallisia yhteyksiä. Hän käyttää aikaan liittyviä käsitteitä ja erittelee historian keskeisiin ajanjaksoihin liittyviä tapahtumia, henkilöitä ja ilmiöitä suhteessa tilastotietoihin.

	T6 Syy- ja seuraussuhteiden ymmärtäminen
	Oppilas löytää syitä, jotka ovat vaikuttaneet muutokseen. 
	Oppilas tunnistaa, että tilastojen selittäminen vaatii toimijoiden tarkoitusperien analysointia.
	Oppilas ymmärtää, että tilastojen selittäminen perustuu toimijoiden tarkoitusperien analysointiin.
	Oppilas erottelee historiallisia tapahtumia tai ilmiöitä selittävät keskeiset tekijät vähemmän tärkeistä ja analysoi historiallisten tapahtumien syitä ja seurauksia (kuten välittömien ja pitkäkestoisten syiden merkitystä).

	T7 Muutoksen ja jatkuvuuden ymmärtäminen
	Oppilas nimeää muutokselle tai muuttumattomuudelle jonkin yksittäisen syyn.
	Oppilas tunnistaa syitä ja seurauksia tilastoissa esiintyville muutoksille. Hän osaa ohjattuna selittää, miksi joillain elämänalueilla toimittiin ennen toisin kuin nykyään.
	Oppilas ymmärtää, että tilastojen muutoksilla on erilaisia syitä ja seurauksia, ja antaa niistä esimerkkejä. Hän erittelee, miksi joillain elämänalueilla toimittiin ennen toisin tai samoin kuin nykyään.
	Oppilas arvioi, miksi joillain tilastoissa näkyvällä elämänalueilla toimittiin ennen samoin tai toisin kuin nykyään ja miten tapahtuman tai ilmiön seuraukset vaikuttivat eri lailla eri asemassa oleviin ihmisiin ja ihmisryhmiin.

	T11 Historiatiedon tuottaminen
	Oppilas osaa kertoa jonkun tilastotiedon muutokseen liittyvän tiedon.

	Oppilas esittää tilaston muutoksesta tulkinnan jonkun käyttämänsä lähteen perusteella.
	Oppilas esittää tilastotiedon muutoksesta perustellun tulkinnan käyttämiensä lähteiden perusteella.
	Oppilas esittää tilastotiedon muuttumisesta perustellun mutta kriittisen tulkinnan käyttämiensä lähteiden perusteella.


INFOGRAFIIKKA



Tutustu tilastoihin ja valitse niistä itseäsi kiinnostava aihe.


Etsi syitä tilaston muutoksille. Selitä löytämiesi syiden vaikutus ja laita ne aikajärjestykseen. Erottele tärkeät syyt vähemmän tärkeistä.


Merkitse käyttämäsi lähteet näkyviin.


